**EGYSÉGES SZERKEZETBEN**

**A büntetés-végrehajtás országos parancsnokának
20/2016. (VI. 8.) OP**

***s z a k u t a s í t á s a***

***a szabadságvesztés büntetés végrehajtásának megkezdésére történő felhívással kapcsolatos
feladatokról***

A büntetés-végrehajtási szervezet belső szabályozási tevékenységéről szóló 2/2013. (IX. 13.) BVOP utasítás 7. pontja alapján – a szabadságvesztés végrehajtásának megkezdésére történő felhívással kapcsolatos feladatokról – az alábbi szakutasítást adom ki.

**I.
A szakutasítás hatálya**

1. A szakutasítás hatálya kiterjed a Büntetés-végrehajtás Országos Parancsnokságára (a továbbiakban: BVOP) és a büntetés-végrehajtási intézetekre (a továbbiakban: bv. intézet).
2. A szakutasításban meghatározottakat a 2015. január 01. napját követően jogerőre emelkedett, szabadságvesztés büntetést kiszabó ítéletek vonatkozásában kell végrehajtani.
3. A 2. pontban meghatározott felhívási ügyekben a BVOP Központi Szállítási és Nyilvántartási Főosztálya (a továbbiakban: Főosztály), a vonatkozó jogszabályokban meghatározottak szerint, kizárólagos hatáskörrel jár el az alábbiak vonatkozásában:
4. felhívások döntés-előkészítése,
5. felhívások kiadása,
6. elítélt lakcímkutatása,
7. elítélt tartózkodási helye felkutatásának kezdeményezése,
8. elítélt elővezetésének elrendelése,
9. kötelezés elővezetés költségének megfizetésére,
10. mentesség engedélyezése a sikertelen elővezetés költségének megfizetése alól,
11. elfogatóparancs kibocsátásának kezdeményezése.
12. A 2. pontban meghatározott felhívási ügyekben előterjesztett, a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény (továbbiakban: Bv. tv.) 84. § (8) bekezdésének megfelelő panaszokat az országos parancsnok biztonsági és fogvatartási helyettese bírálja el.
13. A 2. pontban meghatározott időpont előtt jogerőre emelkedett, illetve folyamatban lévő felhívási ügyekben a megyei (fővárosi) törvényszékeken működő büntetés-végrehajtási csoportok (a továbbiakban: bv. csoport) rendelkeznek hatáskörrel. Az ilyen ügyekben érkező iratokat a Főosztály soron kívül megküldi az illetékes bv. csoport részére.

 **II.
A BVOP tevékenysége a felhívások kiadása során**

1. A BVOP a felhívások kiadása során a Bv. tv. és a fogvatartott személy esetében a büntetőeljárás lefolytatása során, a szabadságvesztés, az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól szóló 16/2014. (XII. 19.) IM rendelet, továbbá a büntetőügyekben hozott határozatok végrehajtása során a bíróságokra és egyéb szervekre háruló feladatokról szóló 11/2014. (XII. 13.) IM rendelet (a továbbiakban: Rendelet) rendelkezései alapján jár el.
2. A felhívások kiadása során a BVOP együttműködik különösen:
3. a bv. csoportokkal,
4. az egyes bv. intézetekkel,
5. az általános rendőrségi feladatok ellátására létrehozott szervekkel.
6. A bv. csoporttól a Rendelet 22. § (2) bekezdése alapján érkezett gyűjtőjegyzéket és értesítőlapokat a felhívás kiadása előtt minden esetben ellenőrizni kell. Az ellenőrzés kiterjed különösen:
7. az értesítőlap adatainak teljességére, az ítéletkiadmánnyal és a gyűjtőjegyzéken feltüntetett adatokkal való egyezőségre,
8. a kiszabott szabadságvesztés adataira, a Bv. tv. 84. § (4) bekezdés szerinti, soron kívüli eljárás szükségességének megállapítása céljából,
9. a bv. csoport által végzett, a végrehajtási akadályok kizárását célzó előzetes vizsgálatra vonatkozó adatokra,
10. arra a körülményre, hogy az elítélt nem tartózkodik-e bármely jogcímen bv. intézetben, illetve nincs-e folyamatban vele kapcsolatban más szabadságvesztés büntetés alapján felhívási ügy.
11. Ha a Főosztály az ellenőrzés során az értesítőlapon, illetve a gyűjtőjegyzéken feltüntetett adatok hiányát állapítja meg vagy azok pontatlanságára utaló körülményt észlel, haladéktalanul felveszi a kapcsolatot az azokat megküld,ő bv. csoporttal, és kéri az adatok tisztázását, pótlását. Az adategyeztetés végrehajtásáig a felhívási dokumentum nem postázható az elítélt számára.
12. Ha a Főosztály a felhívás kibocsájtásával kapcsolatos illetékesség hiányát, illetve a szabadságvesztés végrehajthatóságának akadályát észleli, vagy megállapítja, hogy az előzetes fogvatartás vagy a házi őrizet beszámítása folytán az elítélt feltételes szabadságra lenne bocsátható – soron kívül felveszi a kapcsolatot az illetékes bv. csoporttal. Az egyeztetés végrehajtásáig felhívási dokumentum nem postázható az elítélt számára.
13. Ha a Főosztály az ellenőrzés során megállapítja, hogy az elítélt bármely jogcímen bv. intézetben tartózkodik, soron kívül ellenőrzi az aktuális szabadulás időpontját, és a fogva tartó bv. intézetet értesíti a szabadságvesztésről. A fogvatartás tényét a gyűjtőjegyzék másodpéldányára felvezeti.
14. A bv. intézet az értesítést követően köteles a bírói értesítőt az illetékes bv. csoporttól haladéktalanul megkérni és a szabadságvesztés foganatba vételéről a Fogvatartotti Alap Nyilvántartási Rendszer (továbbiakban: FANY Rendszer) által támogatott értesítőt a Főosztály részére megküldeni.
15. A felhívások döntés-előkészítése során a Bv. tv. 85. § (1) bekezdésében meghatározott szempontokat a fogvatartottak elhelyezésére vonatkozó jogszabályokban, az azok végrehajtására kiadott országos parancsnoki intézkedésekben és szakutasításokban, az egyes bv. intézetek alapító okirataiban meghatározottak figyelembevételével, továbbá az alábbi sajátosságok alapján értékeli:
16. az elítélt neme,
17. az elítélt életkora,
18. a kiszabott szabadságvesztés büntetésből eredő sajátosságok (pl. fiatalkorúak, katonák).
19. A Bv. tv. 84. § (7) bekezdésében szabályozott szabadságvesztés végrehajthatóságának kezdő napja a felhívásban érintett szabadságvesztést tartalmazó gyűjtőjegyzék kiadmányozásának dátumával egyezik meg.
20. A Bv. tv. 49. § (1) bekezdésben foglaltak alapján elrendelt függőben tartás esetén a végrehajthatóság újbóli kezdő napját a halasztás engedélyezéséről vagy elutasításáról szóló bírói döntés jogerőre emelkedésének napjától kell számítani.
21. Amennyiben a felhívás sikeres kézbesítését követően olyan kérelem kerül benyújtásra a Főosztály felé, amely a felhívás módosítását kezdeményezi, akkor a kérelem elbírálásának eredményéről a kérelmezőt írásban tájékoztatni kell.
22. Amennyiben az elítélt korábbi fogvatartásának adatai az elektronikus központi nyilvántartásban elérhetőek, a szabadságvesztés végrehajtásának megkezdésére kijelölt bv. intézet kiválasztása során, a Bv. tv-ben meghatározottakon túl az alábbiakat kell vizsgálni:
23. befogadási, elhelyezési adatok,
24. az elhelyezés és a kapcsolattartás minősége közötti összefüggések,
25. iskolai végzettséggel, szakképesítéssel, munkavégző képességgel összefüggő adatok,
26. munkáltatási, foglalkoztatási adatok,
27. többletinformációs bejegyzések.
28. Ha az értesítőlapon, az ítéletkiadmányban vagy a lakcímadatok közhiteles nyilvántartásában egynél több állandó lakóhely és/vagy bejelentett tartózkodási hely szerepel, ezek mindegyikére külön-külön meg kell küldeni a felhívási dokumentumot.
29. A felhívási dokumentumot a kizárólag külföldi állandó lakcímmel, illetve tartózkodási hellyel rendelkező elítélt esetében is ki kell küldeni.
30. A felhívási dokumentumokat, az elővezetés költségeit megállapító határozatokat, valamint az elfogatóparancs kibocsátását kezdeményező átiratokat a Főosztály vezetője, illetve az őt helyettesítő osztályvezető jogosult kiadmányozni.
31. A felhívási dokumentumhoz tartozó tértivevényeket (a továbbiakban: tértivevény) a felhívási ügyiratokba, a kapcsolódó dokumentumokhoz rendezve kell tárolni.
32. A Főosztály a Felhívási Tevékenységet Támogató Rendszer által elkészített intézeti gyűjtőjegyzékeket legkésőbb a hét harmadik munkanapján, elektronikus úton elérhetővé teszi valamennyi bv. intézet részére. Az összesítés tartalmazza:
33. az elítélt személyes adatait,
34. a kiszabott szabadságvesztés tartamát, végrehajtási fokozatát, az elkövetett bűncselekmény megnevezését, jellegét,
35. a kiszabott szabadságvesztés Szv. számát és a törvényszék megnevezését,
36. a szabadságvesztés végrehajtásának megkezdésére kijelölt napot.
37. A bv. csoporttól érkező gyűjtőjegyzéken szereplő valamennyi tétel feldolgozása (felhívás kiadása vagy annak 11. pontban foglaltak szerinti mellőzése) után, azt az illetékes bv. csoportnak soron kívül vissza kell küldeni. Ezt megelőzően ellenőrizni kell, hogy minden tételnél feltüntetésre került-e a szabadságvesztés megkezdésére kijelölt bv. intézet neve és a jelentkezés napja.
38. Ha a bíróságtól olyan halasztást engedélyező végzés érkezik, mely a szabadságvesztés megkezdésére későbbi időpontot tartalmaz, mint a korábban kiküldött felhívás, új felhívást kell kiadni, és az elítéltet külön levélben tájékoztatni kell arról, hogy az új felhívási dokumentumban foglaltaknak megfelelően tegyen eleget jelentkezési kötelezettségének.
39. Ha a bíróság engedélyezi a halasztást, de az a felhívási dokumentumban szereplő dátumnál korábbi dátumot tartalmaz, új felhívást nem kell kiadni, de az elítéltet tájékoztatni kell, hogy a korábban kiadott felhívási dokumentumban foglaltaknak megfelelően tegyen eleget jelentkezési kötelezettségének.
40. Amennyiben a bíróság a szabadságvesztés végrehajtásának függőben tartását rendeli el, és erről értesíti a Főosztályt, az elítélt részére tájékoztatást kell küldeni, melyben ismertetni kell, hogy a függőben tartásra tekintettel jelentkezési kötelezettségének további intézkedésig nem kell eleget tennie.

**III.
Sikertelen kézbesítés alapján szükséges intézkedések szabályai**

1. Sikertelen a felhívási dokumentum kézbesítése, ha valamennyi visszaérkező tértivevényen kézbesítési akadályra vonatkozó feljegyzés található.
2. Sikertelen kézbesítés esetén a Főosztály a közhiteles lakcímnyilvántartás adatainak ismételt lekérdezése alapján megállapítja, hogy az elítélt rendelkezik-e olyan magyarországi lakóhellyel, vagy bejelentett tartózkodási hellyel, amelyre korábban nem került megküldésre felhívási dokumentum.
3. A 28. pontban foglaltak alapján,
4. ha megállapítható, hogy minden ismert állandó lakóhelyre és tartózkodási helyre vonatkozóan megküldésre került a felhívás, a Főosztály az elítélt utolsó ismert lakó- vagy tartózkodási helye(i) szerint illetékes rendőri szervet írásban keresi meg a tartózkodási hely megállapítása céljából.
5. ha újabb lakó- vagy tartózkodási hely adat válik ismertté, a Főosztály soron kívül felhívási dokumentumot küld meg, amelyben az eredeti megküldés óta eltelt idő függvényében új kezdőnapot és új bv. intézetet jelölhet meg.
6. Ha a rendőrség a 29. a) alpont szerinti megkeresésre válaszolva azt közli, hogy az elítélt tartózkodási helyét nem tudta megállapítani, a Főosztály, a felhívási ügy iratainak mellékelt megküldésével, az értesítőlapot küldő bv. csoportnál kezdeményezi az elfogatóparancs kiadását.

**IV.
Sikeres kézbesítés alapján szükséges intézkedések szabályai**

1. Sikeresnek kell tekinteni azt a kézbesítést, ahol legalább egy felhívási dokumentumhoz kapcsolódó tértivevényen a címzett vagy meghatalmazottja által aláírt, a postai szolgáltatásokról szóló jogszabályban foglaltak szerinti átvételi igazolás található.
2. Ha a tértivevény "nem kereste" jelöléssel érkezik vissza, a kézbesítés sikeresnek számít,ugyanakkora Főosztály az elítélt utolsó ismert lakó- vagy tartózkodási helye(i) szerint illetékes rendőri szervet írásban keresi meg a tartózkodási hely megállapítása céljából. Ennek eredményességétől függően a 30. pontban leírtakat értelemszerűen kell alkalmazni.

Amennyiben a rendőri szerv az elítélt tartózkodási helyét ugyanazon a címen állapítja meg, ahonnan korábban „nem kereste” jelöléssel érkezett vissza a küldemény, a Főosztály a területileg illetékes rendőri szervet határozat kiadásával keresi meg az elítélt elővezetése céljából.

1. Ha a 22. pont alapján kiadott gyűjtőjegyzéken szereplő valamely elítélt a meghatározott napon nem tesz eleget a jelentkezési kötelezettségének, a bv. intézet erről a körülményről soron kívül, az 1. számú melléklet szerinti tájékoztatás megküldésével értesíti a Főosztályt. A tájékoztatás megküldése előtt a FANY Rendszerben ellenőrizni kell, hogy az elítélt nem került-e befogadásra másik bv. intézetbe.
2. Ha a bv. intézet a 33. pontban meghatározott ellenőrzés során megállapítja, hogy az elítélt bármely jogcímen más bv. intézetben tartózkodik, soron kívül felveszi a kapcsolatot a fogva tartó bv. intézettel, és a 2. számú melléklet szerinti tájékoztatást küldi meg a Főosztály részére. A fogva tartó bv. intézet egyeztetést követően köteles a bírói értesítőt az illetékes bv. csoporttól haladéktalanul megkérni, majd az ítélet foganatba vételről szóló értesítést a Főosztálynak megküldeni.
3. A 33. pontban meghatározott tájékoztatás alapján a Főosztály a sikeresen kézbesített felhívás szerint területileg illetékes rendőri szervet 15 munkanapon belül határozat kiadásával keresi meg az elítélt elővezetése céljából. Az elővezetés helyéül a sikeres kézbesítés szerinti lakó- vagy tartózkodási hely alapján területileg illetékes megyei (fővárosi) bv. intézetet kell megjelölni, ettől eltérni csak különösen indokolt esetben lehet.

*Módosította: 28/2017 OP szakutasítás, 2017.02.20.*

1. Az elővezetés elrendeléséről és annak határnapjáról az abban megjelölt bv. intézetet, valamint az érintett bv. csoportot a Főosztály írásban tájékoztatja.
2. Ha a 35. pont alapján kiadott elővezetési határozatban megjelölt határnapig a rendőrség az elítéltet nem állította elő, a bv. intézet erről a 3. számú melléklet szerinti tájékoztatást küldi meg a Főosztály részére.

37/A. Amennyiben a 37. pontban meghatározott tájékoztatás beérkezését követő 15 munkanapon belül nem érkezik be az illetékes rendőri szerv írásos értesítése az elővezetés megkísérléséről, úgy a Főosztály rövid úton egyeztetést kezdeményez, szükség esetén írásban kéri a rendőri intézkedés megtételét.

*Módosította: 28/2017 OP szakutasítás, 2017.02.20.*

1. Sikertelen elővezetés esetén a Főosztály a felhívási ügy iratainak mellékelt megküldésével, az értesítőlapot küldő bv. csoportnál kezdeményezi az elfogatóparancs kiadását.

**V.**

**Az elővezetési költség megállapításával kapcsolatos szabályok**

1. A rendőri szerv által megállapított elővezetési költség megtérítésére az elítéltet a Főosztály határozattal kötelezi. A határozat kiadása előtt ellenőrizni kell, hogy a rendőri szerv igazolása és mellékletei megfelelnek-e a büntetőeljárásban, a szabálysértési eljárásban, valamint a büntetés-végrehajtás során elrendelt elővezetés, a terhelt, illetve az elítélt vagy a kényszergyógykezelt elfogása és megtalálása esetén meghatározott bíróság, ügyész, illetve nyomozó hatóság vagy végrehajtásért felelős szerv elé állítása, továbbá az elítélt vagy az egyéb jogcímen fogvatartott kérelmére történő előállítás során felmerült költség megtérítésének részletes szabályairól szóló 71/2014. (XII.19.) BM rendeletben foglalt alaki és tartalmi követelményeknek.
2. Amennyiben a költségtérítésre kötelezett személy büntetés-végrehajtási jogviszony hatálya alatt áll, a határozatot a jogorvoslati igény előterjesztése céljából a fogva tartó bv. intézet parancsnoka útján kell az elítéltnek megküldeni.
3. A bv. intézet az elítélt elővezetési költség megállapítással kapcsolatos bírósági felülvizsgálati kérelmét – bv. bírónak történő továbbítás céljából – a Főosztálynak küldi meg.
4. A sikertelen elővezetés esetén az elítélt méltányossági kérelmét a fogva tartó bv. intézet a Főosztálynak továbbítja.
5. Az elővezetési költség megállapításának törvényességi felülvizsgálatáról szóló bírói végzést, illetve a méltányossági kérelem elbírálását a Főosztály a fogva tartó bv. intézet útján küldi meg az elítéltnek.

1. Az elővezetést foganatosító rendőri szervnek a költség megállapító határozatot, annak jogerőre emelkedését követően kell megküldeni.
2. Ha az elítélt a határozat elkészítésének napján nem áll büntetés-végrehajtási jogviszony hatálya alatt, a jogorvoslati jog biztosítása érdekében az elővezetési kísérlet szerinti lakó- vagy tartózkodási hely önkormányzatának jegyzőjét kell megkeresni a 39. pont szerinti határozat hirdetményi közzététele céljából.
3. A hirdetményi közzététel eredménytelenségére vonatkozó jegyzői viszonttájékoztatás esetén, vagy ennek hiányában a 45. pont szerinti megküldést követő 40. napon – amennyiben a költségtérítési határozattal kapcsolatos jogorvoslati igény addig nem érkezett – a határozat jogerősnek tekinthető.

**VI.
A bv. intézetekre vonatkozó szabályok**

1. A bv. intézet a 22. pont alapján kiadott összesítőn szereplő adatokat a FANY Rendszer szabadságvesztési jegyzékébe (a továbbiakban: Szv. jegyzék) felvezeti. A rögzítés során a "BVOP" megjelölést kell alkalmazni (például: Szv.1203/2015/BVOP) annak érdekében, hogy az a későbbiekben a bv. csoportok által kiadott felhívásoktól megkülönböztethető legyen. A bv. intézet köteles az Szv. jegyzéket folyamatosan ellenőrizni, napra készen tartani.
2. Az Szv. jegyzéket elektronikusan vagy papír alapon a szolgálatban lévő biztonsági tiszt számára elérhetővé kell tenni.
3. Ha hivatali időben történő jelentkezéskor az elítélt a felhívásról szóló értesítést nem viszi magával, a bv. intézet a felhívási dokumentum megküldése érdekében köteles a Főosztállyal egyeztetni.
4. Meg kell tagadni az önként jelentkező befogadását, ha:
5. a befogadás alapjául szolgáló irat, vagyis a szabadságvesztés letöltésére vonatkozó felhívás hiányzik, és annak Főosztályon keresztüli beszerzésére nincs lehetőség,
6. a befogadás alapjául szolgáló iratban megjelölt személlyel nem azonos.
7. A bíróság halasztást engedélyező végzése nem a befogadás alapjául szolgáló irat, ezért kizárólag az abban meghatározott jelentkezési kötelezettség alapján önként jelentkező elítéltet nem lehet befogadni. Ilyen esetben mindig vissza kell igazolni a BVOP által meghatározott jelentkezési kötelezettség fennállását és hatályosságát, a Főosztállyal folytatott, rövid úton történő egyeztetéssel. Az elítéltet jelentkezési kötelezettségével kapcsolatban a Főosztálytól kapott információk alapján kell tájékoztatni, melyet dokumentálni kell.
8. A szabadságvesztés végrehajtásának megkezdésére jelentkező elítéltet abban az esetben is be kell fogadni, ha a számára előírt napot követően, vagy nem a felhívásban megjelölt bv. intézetben jelentkezik.
9. A hivatali időben önként jelentkező elítélt a felhívásban megjelölt bv. intézetbe akkor indítható útba, ha vélelmezhető, hogy jelentkezési kötelezettségének maradéktalanul eleget tesz. Az útba indítást az általános szabályok szerint a Főosztállyal előzetesen engedélyeztetni kell.
10. A megyei (fővárosi) bv. intézetbe felhívott és ott önként jelentkező elítélt végrehajtási fokozatának megfelelő bv. intézetbe történő szállítását a szabadságvesztés büntetés foganatba vételét követő esedékes körszállítással kezdeményezheti a befogadó bv. intézet.
11. A megyei (fővárosi) bv. intézetek munkaerő szükségletére tekintettel – különösen indokolt esetben – az arra vonatkozó szabályok betartása mellett kezdeményezhetik a felhívott elítéltek visszatartását.
12. A nem a számára kijelölt bv. intézetben önként jelentkező elítélt, a szabadságvesztés büntetés foganatba vételét követő esedékes körszállítással a felhívásban megjelölt bv. intézetbe szállítható. Ebben az esetben a szállítási jegyzéken a felhívás tényére utalni kell.
13. A bv. intézet napszaktól függetlenül köteles befogadni azt a rendőrség által átkísért elítéltet, akinek a Főosztály a szabadságvesztés megkezdése végett az elővezetését rendelte el.
14. Ha a befogadási eljárás során az elítélt bejelenti, hogy a bíróság halasztást engedélyezett a számára, azt haladéktalanul tisztázni kell. Ha a halasztás ténye igazolódik, az elítélt nem fogadható be.
15. Ha az elítélt hivatali időn túli befogadása során jelenti be, hogy a bíróság számára halasztást engedélyezett, annak tisztázásig ideiglenes befogadásnak van helye.
16. A felhívás alapján a szabadságvesztés végrehajtásának megkezdésére önként jelentkező, továbbá a rendőrség által elővezetett elítélt befogadásáról a bv. intézet a FANY Rendszerben kiállított befogadási értesítő megküldése útján tájékoztatja a Főosztályt, ebben az esetben a szabadságvesztés foganatba vételéről értesítést küldeni nem kell.
17. Jelen szakutasításban nem szabályozott kérdésekben a befogadás általános szabályai érvényesek.

 **VII.
Záró rendelkezés**

1. Jelen szakutasítás 2016. június 15-én lép hatályba, ezzel egyidejűleg a szabadságvesztés büntetés végrehajtásának megkezdésére történő felhívással kapcsolatos feladatokról szóló 52/2014. (XII. 23.) OP szakutasítás hatályát veszti.

**Csóti András bv. altábornagy**országos parancsnok

Mellékletek:

1. számú melléklet: [Értesítés jelentkezés elmulasztásáról](http://bv.gov.hu/admin/download/9/b3/71000/2016_20szu-m01.docx)

2. számú melléklet: [Értesítés fogva tartás tényéről](http://bv.gov.hu/admin/download/a/b3/71000/2016_20szu-m02.docx)

3. számú melléklet: [Értesítés elővezetés sikertelenségéről](http://bv.gov.hu/admin/download/b/b3/71000/2016_20szu-m03.docx)